Leijonan kita

Leijonan kita oli viihdeohjelma, jossa hakijat esittelivät liikeideansa tai keksintönsä pääomasijoittajaraadille. Ohjelman viisi "leijonaa" eli sijoittajaa arvioivat kunkin liikeidean tai keksinnön. Mikäli leijonat näkevät ideassa potentiaalia, he ryhtyvät neuvottelemaan prosenttiosuudesta, jonka halusivat esittelijän yrityksestä pyydettyä summaa vastaan. Sopimus syntyi, mikäli vähintään yksi leijona sijoitti keksijän hyväksymän sijoitussumman. Leijonan kidassa ei tehty todellisuudessa sitovia sijoituspäätöksiä vaan aiesopimuksia, joilla ei ollut minkäänlaista juridista sitovuutta. Suomalainen Leijonan kita oli MTV3:n sarja. Englanninkielinen Dragons' Den on 2waytrafficin viihdeohjelma. Alkujaan Leijonan kita -ohjelmaformaatti on japanilainen, ja siitä on tehty jo lukuisia kansallisia versioita muun muassa Yhdysvalloissa, Alankomaissa, Isossa-Britanniassa, Venäjällä, Romaniassa, Australiassa, Uudessa-Seelannissa ja Kanadassa. Anna Sorainen toimi ohjelman juontajana. Sijoittajina toimivat Eero Lehti, Kaija Ward, Toivo Sukari, Kyösti Kakkonen ja Lisa Sounio. Ohjelmaa mainostettiin yritysmaailman Idolsina. Suomessa sarjan esittäminen alkoi 27. syyskuuta 2007. Leijonan kita sai osakseen myös kritiikkiä tavasta jolla leijonat monesti pyrkivät saamaan hyvin suuren osuuden yrityksen omistuksesta sijoituksiaan vastaan tavatessaan esittelijän, jonka neuvottelutaidot olivat huonot. Samaan formaattiin pohjautuva sarja Leijonan luola alkoi 13. helmikuuta 2013 Nelosella. ==Ensimmäinen tuotantokausi== 1\. jakson liikeideat (27. syyskuuta 2007) *taideverkkoportaali (kukaan leijonista ei lähtenyt mukaan) *kannettava tuoli ulkoilmatapahtumiin (Sukari lähti mukaan 51 prosentin osuudella) *lukemista helpottava laite (kukaan leijonista ei lähtenyt mukaan) *kuusenkerkkäjuoma (Sukari, Sounio ja Ward lähtivät mukaan 51 prosentin osuudella) 2\. jakson liikeideat (4. lokakuuta 2007) *keittojen välitysyritys (kukaan leijonista ei lähtenyt mukaan) *karikatyyri- ja maalaustuotteiden kokoelma (kukaan leijonista ei lähtenyt mukaan) *ruoan säilytys- ja kuljetuslaatikko (kaikki leijonat lähtivät mukaan 80 prosentin osuudella) 3\. jakson liikeideat (11. lokakuuta 2007) *barbie-teemainen ravintola (kukaan leijonista ei lähtenyt mukaan) *hyljerysä (kukaan leijonista ei lähtenyt mukaan) *maahanmuuttajien työnvälitys (kukaan leijonista ei lähtenyt mukaan) *keinojäävuori elämys- ja matkailukohteena (Sukari lähti mukaan 80 prosentin osuudella) 4\. jakson liikeideat (18. lokakuuta 2007) *kännykkä-rannekello (Sukarin johdolla leijonat tarjosivat sopimusta 45 prosentin osuudella. Hakija tarjosi kymmentä prosenttia, johon leijonat eivät suostuneet.) *ideoiden keräämis- ja myymisyritys (kukaan leijonista ei lähtenyt mukaan) *pystypuun katkaisuhaketin (leijonien tarjousta ei näytetty ohjelmassa, mutta olettavaa on, että leijonat eivät olleet kiinnostuneita) *sukulaisia symboloivat merkit (Sukari tarjosi sopimusta 51–60 prosentin osuudella, jos myös hakija sijoittaa pyydetyn rahasumman verran (150 000 euroa) perustettavaan yritykseen. Hakija ei suostunut.) 5\. jakson liikeideat (25. lokakuuta 2007) *aasialaisen ruoan pikaruokaketju (kukaan leijonista ei lähtenyt mukaan) *pienikokoinen patteri, jossa on vaihdettavat värikuoret (hakija suostui ehdotukseen, jossa uuden yhtiön osuudet ja sijoitettavat pääomat jakautuvat suhteessa Kakkosella 60 prosenttia, Lehdellä 5 prosenttia ja hakijalla 35 prosenttia) *pastellisävyisten tuotteiden erikoisliike (Sounio lähti mukaan 35 prosentin osuudella) 6\. jakson liikeideat (1. marraskuuta 2007) *tulipalovaljaat (hakija hylkäsi Sukarin tekemän tarjouksen) *palovaroitin, joka hälytyksen sattuessa katkaisee virran sähkölaitteesta (kaikki leijonat lähtivät mukaan 70 prosentin osuudella) *kone, joka paloittelee karsitut puut haloiksi (Sukari, Kakkonen ja Lehti lähtivät mukaan 75 prosentin osuudella) *wc-roiskesuoja (kukaan leijonista ei lähtenyt mukaan) 7\. jakson liikeideat (8. marraskuuta 2007) *höyrytorni, joka kerää auringonvalosta höyrystynyttä vettä (kukaan leijonista ei lähtenyt mukaan) *leikkikaluvuokraamo (kukaan leijonista ei lähtenyt mukaan) *syrjäytyneiden nuorten miesten hoitolaitos (kukaan leijonista ei lähtenyt mukaan) *monitoimiahkio (Sukari lähti mukaan 51 prosentin osuudella) 8\. jakson liikeideat (15. marraskuuta 2007) *perinteiset seurapelit Internetiin tuova palvelu (kukaan leijonista ei lähtenyt mukaan) *valaisimen ja pöydän yhdistävä laite, ns. nunnalamppu (Sukari lähti mukaan 90 prosentin osuudella) *hengityselinsairauksia parantava suolahuone (Sukari lähti mukaan 40 prosentin osuudella) *ohjelmistosuunnittelupalvelu, jossa koodaus suoritettaisiin Venäjältä käsin (Kakkonen ja Lehti lähtivät mukaan 51 prosentin osuudella) 9\. jakson liikeideat (22. marraskuuta 2007) *karaoken maailmanmestaruuskilpailujen lisenssin myyminen (kukaan leijonista ei lähtenyt mukaan) *itsestään kompostoituva kukka-alusta (kaikki leijonat lähtivät mukaan 80 prosentin osuudella) *hyvinvointikeskus, jossa hoidetaan niin mieli kuin kehokin (Sukari ja Sounio lähtivät mukaan 51 prosentin osuudella) 10\. jakson liikeideat (29. marraskuuta 2007) *akunkengän lukituslaite (kukaan leijonista ei lähtenyt mukaan) *hääjärjestelytoimisto (kukaan leijonista ei lähtenyt mukaan) *EU-kansalaisia lähentävä palvelu (kukaan leijonista ei lähtenyt mukaan) *ympäristöystävällinen golfkenttien ruohonleikkuri (Lehti ja Kakkonen lähtivät mukaan 12,5 prosentin osuudella) ==Yleiskatsaus 1. kaudesta== Leijonan kita -ohjelmassa solmittiin kaikkiaan 15 aiesopimusta kymmenen jakson aikana. Toivo Sukari oli mukana kaikkiaan 10 sopimuksessa. Neuvottelut uusien liikekumppaneiden kesken jatkuivat ohjelman kuvausten jälkeen. Osan liikeideoista kehittelytyö päätettiin lopettaa jo varhaisessa vaiheessa tai laitettiin jäihin. Leijonan kidassa sijoitettiin liikeideoihin rahaa yhteensä 1 822 000 euroa. ==Lähteet== ==Aiheesta muualla== * Leijonan Kita -ohjelman kotisivut. * Luokka:Viihdeohjelmat Luokka:2waytraffic Luokka:2000-vuosikymmenen suomalaiset kilpailuohjelmat